Kalifornia
Osavaltiossa sijaitsevat Yhdysvaltain toiseksi ja viidenneksi suurimmat metropolialueet, Los Angelesin metropolialue sekä San Franciscon lahden ympäristö. Kahdeksan Yhdysvaltain viidestäkymmenestä suurimmasta kaupungista sijaitsee Kaliforniassa: Los Angeles, San Diego, San Jose, San Francisco, Fresno, Sacramento, Long Beach, ja Oakland. Osavaltion pääkaupunki on Sacramento.
Eteläinen Kalifornia on tiheästi asuttu ja suurin osa väestöstä elää korkeintaan 80 kilometrin etäisyydellä Tyynestämerestä.
Berkeley (Kalifornia)
Berkeley on kaupunki Pohjois-Kaliforniassa. Kaupungin pinta-ala on 45,9 km², ja siellä oli Vuoden 2010 väestönlaskennan mukaan 112 580 asukasta. Berkeleyn läheisyydessä on kaksi suurkaupunkia, Oakland ja San Francisco. Berkeley tunnetaan erityisesti Kalifornian yliopiston Berkeleyn kampuksesta.